ডিকি বার্ড
হ্যারল্ড ডেনিস বার্ড, এমবিই (, জন্ম: ১৯ এপ্রিল, ১৯৩৩) বার্নসলে এলাকায় জন্মগ্রহণকারী অবসরপ্রাপ্ত ও খ্যাতনামা ইংরেজ ক্রিকেট আম্পায়ার। তিনি একসময় ক্রিকেট বিশ্বে ডিকি বার্ড নামে খ্যাত ও বিশ্বের শ্রেষ্ঠ আম্পায়ার হিসেবে সকল ক্রীড়ামোদীর প্রশংসা কুড়ান। তাঁর জন্ম ইংল্যান্ডের ইয়র্কশায়ারের বার্নসলে এলাকায়। আন্তর্জাতিক ক্রিকেট খেলাগুলো অপূর্ব দক্ষতার সাথে আম্পায়ার হিসেবে নিরপেক্ষভাবে দায়িত্ব পালন করে অবসর নিয়েছেন। শৈশবে স্কুল জীবনে ডিকি নামে উপাধি পান তিনি। একজন খনি শ্রমিকের সন্তান হিসেবে ডিকি বার্ড সাউথ ইয়র্কশায়ারের স্টেইনক্রস গ্রামে বাস করতেন। ১৯৪৪ সালে বার্ড একাদশ শ্রেণীর পরীক্ষায় অকৃতকার্য হয়ে র‌্যালী সেকেন্ডারী মডার্নের জন্য ১৫ বছর বয়সে ১৯৪৮ সালে বাড়ী ত্যাগ করেন। এছাড়াও কয়লা খনিতে কাজ করার সময় তিনি মনে করলেন যে কাজটি তার জন্য উপযুক্ত নয়। এরপরই তিনি খেলাধুলায় নিজেকে সম্পৃক্ত করেন ও মনোনিবেশ ঘটান। ব্যক্তিগত জীবনে তিনি চিরকুমার অর্থাৎ বিয়ে করেননি।
ব্রুস ইয়ার্ডলি
দলীয় সঙ্গীদের কাছে তিনি ‘রু’ নামে পরিচিতি পেয়েছেন। ইয়ার্ডলি অফ-স্পিন বোলার ছিলেন। খেলোয়াড়ী জীবনের অন্যান্য অনেক খেলোয়াড়ের ন্যায় শুরুতে তিনি পেস বোলিং করতেন। বিশ বছর বয়সের মধ্য অফ-স্পিনার হিসেবে আবির্ভূত হন ও ক্লাব ক্রিকেটে সফলতা দেখান। তারপর তিনি রাজ্যদলেও এ ধারা অব্যাহত রাখেন। তাঁর বোলিংয়ের ধরন ক্ষাণিকটা মিডিয়াম পেস ধরণের। আট নম্বরে ব্যাটিংয়ে নেমে তিনি চারবার অর্ধ-শতকের দেখা পান। ব্যতিক্রমধর্মী ফিল্ডার হিসেবে গালি অঞ্চলে দাঁড়িয়ে ৩৩ টেস্টে ৩১টি ক্যাচ নেন। ‘শতাব্দীর সেরা ক্যাচ’ হিসেবে জন ডাইসনের মাধ্যমে ওয়েস্ট ইন্ডিজের সিলভেস্টার ক্লার্ককে আউট করেন।